निषेध उल्लंघन गर्दा पक्राउ पर्ने सम्भावना जति हुन्छ त्यति नै मात्राले प्लाष्टिक झाेलाको प्रयोग न्यून हुन्छ । जरिवानाले यसलाई थप प्रभावकारी बनाउँछ र उपभोक्तालाई घरबाट अरू खाले झाेला बोकेर हिंड्न प्रेरित गर्छ । यसरी प्लाष्टिक झाेला नियन्त्रण सम्भव देखिन्छ । डर र जरिवानाको आर्थिक भारको संयोजन गर्न सक्नु नै प्लाष्टिक झाेला नियन्त्रणको महत्वपूर्ण पक्ष हो । प्रचार र नियमित अनुगमन सफलताको अर्को पाटो हो ।
